CES/09/26 L-4 ta' Marzu 2009 Il-premju tal-KESE għas-soċjetà ċivili: tinfetaħ is-sejħa għan-nominazzjonijiet Il-Kumitat Ekonomiku u Soċjali Ewropew ser ikun qed jagħti l-premju tiegħu għas-soċjetà ċivili organizzata għat-tielet darba. L-għan tal-premju huwa li jippremja u jħeġġeġ kisbiet jew inizjattivi konkreti li jagħtu kontribut sinifikanti għall-promozzjoni tal-identità u l-integrazzjoni Ewropea. Il-kisbiet u l-inizjattivi għandhom ikunu kreattivi u innovattivi u jkollhom impatt pożittiv dejjiemi fuq il-mod ta' kif il-pubbliku jħares lejn l-Ewropa u l-proċess ta' integrazzjoni. Permezz ta' dan il-premju, il-KESE jixtieq jiġbed attenzjoni għal kemm huwa importanti l-kontribut li jistgħu jagħtu l-organizzazzjonijiet tas-soċjetà ċivili għall-ħolqien ta' identità u ċittadinanza Ewropea li jiġbru fihom il-valuri komuni tal-integrazzjoni Ewropea. Il-premju ta' EUR 20 000 huwa miftuħ għall-organizzazzjonijiet tas-soċjetà ċivili tal-Unjoni Ewropea. Għal aktar informazzjoni dwar il-premju, inkluż dettalji dwar l-applikazzjoni u l-proċeduri ta' selezzjoni, żur is-sit http://eesc.europa.eu/sco/prize_civ_soc/info_en.asp (bl-Ingliż) http://eesc.europa.eu/sco/prize_civ_soc/info_fr.asp (bil-Franċiż) In-nominazzjonijiet għandhom jintbagħtu mhux aktar tard mill-15 ta' Mejju 2009. Għal aktar dettalji jekk jogħġbok ikkuntattja lil Patrick Fève (Tel.: +32 2 546 96 16, posta elettronika: Patrick.Feve@eesc.europa.eu ) jew Sophie Cavallin (Tel.: +32 2 546 83 25, posta elettronika: Sophie.Cavallin@eesc.europa.eu ) Għal aktar dettalji, jekk jogħġbok ikkuntattja lil: Christian Weger mill-Uffiċċju tal-Istampa tal-KESE 99 rue Belliard, B-1040 Brussell Tel.: +32 2 546 9396/9586; Mobile: +32 475 75 32 02 Posta elettronika: press@eesc.europa.eu Sit tal-internet: http://www.eesc.europa.eu Stqarrijiet għall-Istampa: http://www.eesc.europa.eu/activities/press/cp/index_en.asp (bl-Ingliż) http://www.eesc.europa.eu/activities/press/cp/index_fr.asp (bil-Franċiż) Il-Kumitat Ekonomiku u Soċjali Ewropew jirrappreżenta d-diversi gruppi ekonomiċi u soċjali tas-soċjetà ċivili organizzata. Huwa korp konsultattiv istituzzjonali mwaqqaf mit-Trattat ta' Ruma tal-1957. Ir-rwol konsultattiv tiegħu jippermetti lill-membri tiegħu, u għalhekk lill-organizzazzjonijiet li jirrappreżentaw, li jipparteċipaw fil-proċess ta' teħid ta' deċiżjonijiet tal-Komunità. Il-Kumitat għandu 344 membru, li jinħatru mill-Kunsill tal-Ministri.